Një lëvizje e re konservatore në SHBA
Një kandidat i pavarur konservator në shtetin Utah, kërkon të ofrojë një alternativë të re politike ndaj zotit Trump
Kandidati i pavarur Evan McMullin hyri vonë në garën presidenciale dhe nuk është një emër i njohur në politikën amerikane. Por në shtetin e tij Utah, ai ka shanse reale për të fituar ndaj kandidatit Donald Trump, dhe ka krijuar një lëvizje të re konservative që mendon se do të transformojë elektoratin amerikan. Evan McMullin thotë se kandidatura e tij për president i Shteteve të Bashkuara kufizohet nga koha dhe burimet. Emri shfaqet në vetëm në fletat e votimit të 11 shteteve dhe ai nuk ka asnjë shans për të fituar. Por duke qenë alternativë përballë kandidatit republikan, ai shpreson të përcjellë një mesazh shprese për vendin përtej ditës së votimit. Zoti McMullin është i kujdesshëm të mos i quajë të tillë të gjithë mbështetësit e zotit Trump, por shqetësohet se shumë prej tyre u janë larguar vlerave tradicionale konservatore. Pas datës 8 nëntor, nëse Partia Republikane vazhdon me idetë e kandidatit Trump, zoti McMullin thotë se është i gatshëm t’i udhëheqë votuesit në një drejtim të ri. Lëvizjet e pavarura partiake kanë dështuar përgjithësisht në konkurimin në skenën politike amerikane. Por zoti McMullin përmend se ka patur edhe përjashtime në vetë Partinë Republikane, e cila mori pushtetin nëpërmjet një platforme kundër skllavërisë në vitin 1854 me Presidentin Abraham Lincoln. Studiuesit e politikës në Utah janë të dyzuar për shanset e zotit McMullin. Por, profesor Damon Cann thotë se shumë votues në shtetin Utah mendojnë se zoti McMullin përfaqëson më shumë se sa thjesht një lëvizje kundër Trumpit. Tani për tani, zoti McMullin thotë se duhet pritur të shihet nëse republikanët pro-Trump do të vendosin t’i bashkohen një platforme barazie dhe lirie.